วันที่1เมษายนเป็นประจำเดือนปกติคะเป็นได้ประมาณ3วัน แต่พอวันที่1พฤษภาคมมีอาการปวดท้องน้อยคะแต่ประจำเดือนยังไม่มา พอวันที่2ปวดท้องคะเลยไปเข้าห้องน้ำมีเลือดออกเลยใส่ผ้าอนามัยคะตอนเช้าเลือดก็สีแดงนะคะ พอเปลี่ยนผ้าอนามัยตอนเที่ยงแล้วเข้าห้องน้ำตอนบ่าย3เลือดออกสีน้ำตาลและมาน้อยมากๆเลยคะอยากรู้ว่าเกิดจากอะไรและอันตรายไหมคะ
สวัสดีค่ะ Nongbovii หากประจำเดือนมาวันที่ 1 เม.ย. และในวันที่ 2 พ.ค.ได้มีเลือดออกมา แต่มีปริมาณน้อย เลือดดังกล่าวก็น่าจะเป็นประจำเดือนได้ เพราะอยู่ในช่วงวันที่ประจำเดือนมา ซึ่งการที่ประจำเดือนมาน้อยกว่าปกติ อาจเกิดจากสาเหตุต่างๆ เช่น มีความเครียด ออกกำลังกายมากไป ทำงานหนัก มีน้ำหนักลด มีภาวะโลหิตจาง เป็นต้น และเมื่อเลือดมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลได้อย่างไรก็ตาม หากเลือดออกเพียง 1 วัน ก็จะถือว่าน้อยกว่าปกติ ซึ่งอาจไม่ใช่เลือดประจำเดือนได้ เช่น เป็นเลือดล้างหน้าเด็ก ดังนั้น หากที่ผ่านมาได้มีเพศสัมพันธ์ ก็อาจลองตรวจหาการตั้งครรภ์ดูด้วยค่ะ